## Naredba o poduzimanju mjera radi sprečavanja širenja i iskorjenjivanja zlatne krumpirove cistolike nematode - Globodera rostochiensis Woll i sprječavanja pojave blijedožute krumpirove cistolike nematode Globodera pallida Stone

### NN 118/2001 (27.12.2001.), Naredba o poduzimanju mjera radi sprečavanja širenja i iskorjenjivanja zlatne krumpirove cistolike nematode - Globodera rostochiensis Woll i sprječavanja pojave blijedožute krumpirove cistolike nematode Globodera pallida Stone

# MINISTARSTVO POLJOPRIVREDE I ŠUMARSTVA

if !supportEmptyParas endif

1987

Na teme­lju članka 11. stavka 1. i članka
12. stavka 1. Zakona o zaštiti bi­lja (»Narodne novine« br. 10/94), ministar po­ljoprivrede
i šumarstva donosi

## NAREDBU

### O PODUZIMANJU MJERA RADI SPRJEČAVANJA ŠIRENJA I ISKORJENJIVANJA ZLATNE KRUMPIROVE CISTOLIKE NEMATODE – *Globodera rostochiensis* WOLL I SPRJEČAVANJA POJAVE BLIJEDOŽUTE KRUMPIROVE CISTOLIKE NEMATODE *Globodera pallida* STONE

I.
UVOD

Članak 1.

Ovom Naredbom propisuje se minimum mjera
radi sprječava­nja šire­nja i iskorje­njiva­nja zlatne krumpirove cistolike
nematode – *Globodera rostochiensis* Woll. i sprječava­nja pojave
blijedožute krumpirove cistolike nematode *Globodera pallida* Stone (u da­lj­njem
tekstu: krumpirove cistolike nematode) na cijelom području Republike Hrvatske.

Članak 2.

(1) Glavna bi­ljka domaćin krumpirovih
cistolikih nematoda u smislu ove Naredbe je: krumpir – *Solanum tuberosum.*

(2) Drugo bi­lje domaćini krumpirovih
cistolikih nematoda, u smislu ove Naredbe su: rajčica, patlidžan i drugo bi­lje
iz porodice Solanaceae uk­ljučujući korove.

Članak 3.

Na zarazu se sum­nja ako se u nasadima
krumpira pojav­ljuju »oaze« slabije razvijenih bi­ljaka. Bi­ljke sporije rastu
i svojim se izgledom znatnije razlikuju od zdravih. Stabi­ljke zaraženih bi­ljaka
su tanke s usit­njenim lišćem koje žuti od baznog dijela, a kasnije se i suši.

Članak 4.

(1) Ministarstvo po­ljoprivrede i
šumarstva (u da­lj­njem tekstu: Ministarstvo) donijet će program praće­nja
krumpirovih cistolikih nematoda za 2002. godinu.

(2) Nosite­lj programa iz stavka 1. ovoga
članka je Zavod za zaštitu bi­lja u po­ljoprivredi i šumarstvu Republike
Hrvatske (u da­lj­njem tekstu: Zavod) u surad­nji sa Zavodom za po­ljoprivrednu
zoologiju Agronomskog fakulteta u Zagrebu.

Članak 5.

Za sad­nju krumpira obvezno je korište­nje
isk­ljučivo deklariranog sjemena.

II. MJERE U PODRUČJIMA KOJA NISU
PROGLAŠENA KARANTENSKIM

Članak 6.

Za sad­nju krumpira na područjima koja
nisu proglašena karantenskim, preporuča se sad­nja sorata otpornih na
krumpirove cistolike nematode.

Članak 7.

(1) Vlasnici/korisnici parcela na kojima
se proizvodi krumpir, moraju redovito pre­gledavati nasade krumpira i ako posum­njaju
da su zaraženi krumpirovim cistolikim nematodama, dužni su obavijestiti
nadležnu inspekciju zaštite bi­lja koja će o tom izvijestiti Zavod.

(2) Ukoliko postoji sum­nja da se radi o
zarazi krumpirovim cistolikim nematodama stručna osoba Zavoda odnosno od ­nje­ga
ovlaštena osoba, uzet će uzorke bi­lja i tla i proslijediti ih na
laboratorijsku analizu.

(3)
Smatra se da je tlo zaraženo ako se i na jednoj bi­ljci utvrde ciste krumpirove
cistolike nematode.

(4)
Zaraza krumpirovim cistolikim nematodama utvrđuje se metodama preporučenim od
Europske i mediteranske organizacije za zaštitu bi­lja (EPPO) ili metodama
preporučenim od Europske unije ili drugim međunarodno priznatim metodama.

Članak
8.

(1)
Ukoliko se analizom iz članka 7. stavka 2. ove Naredbe potvrdi da se radi o
zarazi krumpirovim cistolikim nematodama, nadležna inspekcija zaštite bi­lja
rješe­njem će zabraniti uporabu krumpira proizvedenog na zaraženom zem­ljištu
za sad­nju i razmnožava­nje.

(2)
Nadležna inspekcija zaštite bi­lja može dozvoliti uporabu krumpira iz stavka 1.
ove Naredbe u konzumne svrhe. Takav krumpir mora se prethodno u cijelosti
očistiti od tla (uređajima za četka­nje ili uređajima za pra­nje gomo­lja
vodom). Navedeni krumpir može se pustiti u promet pakiran isk­ljučivo u novu,
neupotreb­ljavanu ambalažu.

III. MJERE U
KARANTENSKOM PODRUČJU

Članak 9.

(1) U području koje je Ministarstvo
proglasilo karantenskim zabra­njuje se proizvod­nja sjemenskog krumpira.

(2)
U karantenskom području iz stavka 1. ove Naredbe, vlasnici/korisnici parcela
obvezni su provesti unište­nje svih korova domaćih krumpirovih cistolikih
nematoda, a najkasnije do 31. svib­nja tekuće godine.

(3)
Na parcelama unutar karantenskog područja, zabra­njuje se sad­nja krumpira i
ostalog bi­lja domaćina krumpirovih cistolikih nematoda u prvoj ve­getacijskoj
sezoni od utvrđiva­nja zaraze. Na tim parcelama mora se provesti postupak zatrav­ljiva­nja
ili sjetve po­ljoprivrednih kultura koje nisu domaćini krumpirovih cistolikih
nematoda.

(4)
Iznimno od stavka 3. ovoga članka, dopušta se sad­nja otpornih sorti krumpira
na parcelama unutar proglašenog karantenskog područja i to samo uz uvjet da se
prethodno izvrši službena analiza tla te da je službenom analizom potvrđeno da
parcela nije zaražena krumpirovim cistolikim nematodama.

(5)
Uzorke za analizu tla iz stavka 4. ovoga članka uzimaju struč­njaci ovlašteni
od strane Zavoda, sukladno uputama propisanima u programu Ministarstva iz
članka 4. stavka 1. ove Naredbe.

IV.
ZAVRŠNE ODREDBE

Članak 10.

(1) Sredstva za provedbu programa iz
članka 4. stavka 1. i članka 7. stavka 2. ove Naredbe osigurava Ministarstvo.

(2)
Troškove uzima­nja uzoraka i troškove analize iz članka 9. stavka 4. i 5. ove
Naredbe snose vlasnici/korisnici parcela na kojima se uzgaja krumpir.

Članak 11.

Ova Naredba stupa na snagu danom objave u
»Narodnim novinama«.

Klasa: 320-20/01-01/79
Urbroj: 525-02-01-1
Zagreb, 18. prosinca 2001.

Ministar
po­ljoprivrede i šumarstva
**mr. sc. Božidar Pankretić,** v. r.

Naredba, NN 118/2001-1987